Մորիս Ալլե

Մորիս Ալլե (, ), ֆրանսիացի տնտեսագետ, Նոբելյան մրցանակի դափնեկիր տնտեսագիտության ոլորտում։

Կենսագրություն և գործունեություն 
Ծնվել է 1911 թ. Փարիզում, մանր ձեռնարկատիրոջ ընտանիքում։ Հայրը մասնակցել է Առաջին համաշխարհային պատերազմին։ Մորիս Ալլեն 4 տարեկան էր, երբ հայրը մահացավ գերմանական ճամբարում գերության մեջ։ Ավարտել է Փարիզի ազգային բարձրագույն լեռնամետալուրգիական դպրոցը 1936 թ., նույն դպրոցում դարձել է տնտեսագիտական վերլուծության պրոֆեսոր, ապա Փարիզի համալսարանի տեխնիկական գիտությունների դոկտոր։ Դասախոսել է Փարիզ X - Նանտեր համալսարանում 1970 թ.-ից մինչև 1985 թ.։

Սկզբում հետաքրքվել է պատմությունով և ֆիզիկայով, բայց արդեն սկսած 1940-ական թթ. սկսած հետաքրքրվել է տնտեսագիտությամբ, զբաղվել տնտեսագիտական խնդիրների վերլուծությամբ։

Ստացել է Նոբելյան մրցանակ տնտեսագիտության ոլորտում «Շուկաների տեսության մեջ ներդրման և ռեսուրսների արդյունավետ օգտագործման վերաբերյալ աշխատությունների համար» (for his pioneering contributions to the theory of markets and efficient utilization of resources)։

Նրա անվամբ է կոչվել որոշումների ընդունման տեսության Ալլեի պարադոքսը։

1944-1968 թթ. դասավանդել է Փարիզի համալսարանում, միաժամանակ գիտական հետազոտությունների ազգային կենտրոնում իրականացրել է մի շարք հետազոտություններ, իսկ արդեն 1946 թ. սկսած գլխավորում է այդ կառույցը։ 1967-1970 թթ. դասավանդում է Միջազգային հետազոտությունների Ժնևյան համալսարանում, 1958-1959 թթ.), որպես հրավիրյալ պրոֆեսոր աշխատում է ԱՄՆ-ի Վիրջինիա նահանգի Թոմաս Ջեֆերսոնի անվան համալսարանում, ապա 1970-1985 թթ. Փարիզի համալսարանում։

Մրցանակներ 
 Պատվավոր Լեգեոնի մեծ ասպետ (2005 թ.)
 նվաճումների համար շքանշան Մեծ խաչ
 Ֆրանսիական ակադեմիական արմավենու շքանշանի սպա (1949 թ.)
 Ֆրանսիայի ժողովրդական տնտեսության ասպետ (1962 թ.)

Հիմնական մրցանակներ 
 «Տնտեսագիտական աճ և ինֆլյացիա» (Growth and Inflation, 1969 թ.)
 «Կապիտալի արտահանում և դրամական բարեփոխումներ» (L’import sur le capital et la réforme monétaire, 1976 թ.)

Ծանոթագրություններ

Արտաքին հղումներ 
 Մորիս Ալլեի ինքնակենսագրությունը Նոբելյան մրցանակակիրների կայքում 
 Մորիս Ալլեի սեփական կայք
 Մորիս Ալլե 
 Biographie de Maurice Allais 

Ֆրանսիացի տնտեսագետներ
Ֆրանսիացի ֆիզիկոսներ
ԱՄՆ-ի գիտությունների ազգային ակադեմիայի անդամներ
Ռուսաստանի գիտությունների ակադեմիայի արտասահմանյան անդամներ
Ֆրանսիայի գիտությունների ակադեմիայի անդամներ
ԱՄՆ-ի գիտությունների ազգային ակադեմիայի արտասահմանյան անդամներ
Ֆրանսիացի նոբելյան մրցանակակիրներ
Ֆրանսիացի ճարտարագետներ